CELEX: 21996A0711(12)
Language: da
Date: 1996-07-11 00:00:00
Title: Administrative ordninger for handelen med tekstilvarer mellem Det Europæiske Fællesskab og Republikken Korea - Verbalnoter

Avis juridique important

|

21996A0711(12)

Administrative ordninger for handelen med tekstilvarer mellem Det Europæiske Fællesskab og Republikken Korea - Verbalnoter  

EF-Tidende nr. L 173 af 11/07/1996 s. 0045 - 0047

ADMINISTRATIVE ORDNINGER for handelen med tekstilvarer mellem Det Europæiske Fællesskab og Republikken Korea VERBALNOTE Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Republikken Koreas mission ved De Europæiske Fællesskaber at henvise til den aftale mellem Republikken Korea og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, der paraferedes den 16. oktober 1991, og yderligere forlænget ved brevveksling af 18. december 1992.Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Republikken Koreas myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.Generaldirektoratet for Forbindelser med Tredjelande vil gerne benytte lejligheden til på ny at forsikre Republikken Koreas mission ved De Europæiske Fællesskaber om sin mest udmærkede højagtelse.Bruxelles, . . .Bestemmelser i aftalen mellem Det Europæiske Økonomiske Fællesskab og Republikken Korea om handel med tekstilvarer, paraferet i Bruxelles den 7. august 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Republikken Korea om handel med tekstilvarer, paraferet i Bruxelles den 18. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale >TABELPOSITION>VERBALNOTE Republikken Koreas mission ved De Europæiske Fællesskaber skal herved over for Generaldirektoratet for Forbindelser med Tredjelande i Kommissionen for De Europæiske Fællesskaber henvise til den aftale om handel med tekstilvarer, som paraferedes den 7. august 1986, forlænget ved brevveksling, der paraferedes den 16. oktober 1991, og yderligere forlænget ved brevveksling af 18. december 1992.Mission skal endvidere henvise til Kommissionens verbalnote af 22. december 1993 vedrørende anmeldelse til Kontrolorganet for Tekstiler af de bestemmelser i ovennævnte aftale om tekstilvarer, der i henhold til artikel 2, stk. 17, i Uruguay-rundens tekstilaftale skal betragtes som administrative ordninger, og kan over for Kommissionen bekræfte, at den er indforstået med indholdet af ovennævnte anmeldelser.Republikken Koreas mission ved De Europæiske Fællesskaber vil gerne benytte lejligheden til på ny at forsikre Generaldirektoratet for Forbindelser med Tredjelande i Kommissionen for De Europæiske Fællesskaber om sin mest udmærkede højagtelse.Bruxelles, . . .